“Sog‘lom avlod uchun” hukumatga qarashli bo‘lmagan xalqaro xayriya jamg‘armasi faoliyatini tashkil etish to‘g‘risida

O‘zbekiston Respublikasi Prezidentining “Sog‘lom avlod uchun” hukumatga qarashli bo‘lmagan xalqaro xayriya jamg‘armasini tuzish to‘g‘risida” 1993-yil 23-apreldagi Farmonini bajarish yuzasidan Vazirlar Mahkamasi qaror qiladi:
 4. O‘zbekiston Respublikasi Sog‘liqni saqlash vazirligi “Sog‘lom avlod uchun” jamg‘armasining ishini tashkil etishda faol ishtirok etsin. Shu yil 1-iyulga qadar Jamg‘arma hamda uning respublika barcha mintaqalaridagi filiallarini tashkil etishda xamda ularning faoliyatida viloyat sog‘liqni saqlash bo‘limlari, pediatriya ilmiy-tadqiqot instituti, akusherlik va ginekologiya ilmiy-tadqiqot institutining ishtirokiga doir takliflarni ishlab chiqsin.
 5. “Sog‘lom avlod uchun” xayriya jamg‘armasiga Vazirlar Mahkamasining zaxira jamg‘armasidan 1 milliard so‘m ajratilsin. O‘zbekiston Respublikasi vazirliklari, davlat qo‘mitalari, konsernlari, korxonalari, xo‘jaliklari va tashkilotlari Jamg‘armaning Ustav vazifalarini bajarishga doir faoliyatiga moliyaviy va amaliy yordam bersinlar. Bu ish har bir rahbar va ijrochining vatanparvarlik burchi deb hisoblansin.
 7. Belgilab qo‘yilsinki, Jamg‘arma o‘z Ustav maqsadlari va vazifalariga qat’iy mos keladigan faoliyat yo‘nalishlari bo‘yicha:
 tashqi iqtisodiy faoliyat bilan shug‘ullanishga haqlidir;
 soliqlar, davlat boji, bojxona bojlari hamda davlat budjetiga o‘tkaziladigan boshqa to‘lovlarni to‘lashdan ozod etiladi.
 8. O‘zbekiston Respublikasi Tashqi ishlar vazirligi xalqaro aloqalarni amalga oshirishda, xorijdagi shunday jamg‘armalar va boshqa turdosh tashkilotlar bilan aloqa o‘rnatishda, YUNISEF, Qizil Xoch, BMT missiyasi va boshqa xalqaro vakolatxonalar bilan bitimlar tuzishda “Sog‘lom avlod uchun” jamg‘armasiga har tomonlama yordam bersin.
 10. “Toshkentshahartranskorxona” uyushmasi Jamg‘arma ma’muriyatini shartnoma asosida xizmat avtotransporti bilan ta’minlasin. O‘zbekiston Respublikasi Aloqa vazirligi esa Jamg‘armani uning buyurtmanomasiga binoan shahar va hukumat aloqa vositasi bilan ta’minlasin.
 11. “O‘zshartnomasavdo” va respublikaning boshqa ixtisoslashtirilgan savdo-ta’minot tashkilotlari “Sog‘lom avlod uchun” jamg‘armasiga zarur inventar va mebel ajratish masalasini belgilangan tartibda ko‘rib chiqsinlar. 
 12. Ommaviy axborot vositalari “Sog‘lom avlod uchun” hukumatga qarashli bo‘lmagan xalqaro xayriya Jamg‘armasi faoliyatini keng yoritsin, onalik va bolalikni muhofaza qilish sohasidagi ijobiy tajribani targ‘ib qilsin.
 13. Mazkur qarorning bajarilishini nazorat qilish Bosh vazirning o‘rinbosari M.Q. Qoraboyev zimmasiga yuklatilsin.